**LĒMUMS**

Liepājā

|  |  |
| --- | --- |
| 2024. gada 23. maijā | Nr.217/5  (prot. Nr.5, 34.§) |

Par zemesgabala Salmu ielā daļas

nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta 11 daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 53., 56. un 137. punktu, izskatot garāžu īpašnieku kooperatīvās biedrības “EZERS” 2024. gada 30. aprīļa iesniegumu, zemes nomas līgumu, kas 2014. gada 16. oktobrī noslēgts starp Liepājas pilsētas pašvaldību un garāžu īpašnieku kooperatīvo biedrību “EZERS”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 2. maija priekšlikumu (sēdes protokols Nr.7) un Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt 2014. gada 16. oktobrī noslēgto zemes nomas līgumu ar garāžu īpašnieku kooperatīvo biedrību “EZERS” (reģistrācijas Nr.42103004761; juridiskā adrese: Ezera iela 98, Liepāja) par zemesgabala Liepājā Salmu ielā (kadastra apzīmējums 1700 041 0828), blakus nekustamajam īpašumam Salmu ielā 54, daļas 1068 m2 platībā nomu metāla garāžu uzturēšanai un apsaimniekošanai līdz 2029. gada 30. jūnijam.

2. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā ar 2014. gada 16. oktobrī noslēgtajā līgumā noteikto vērtējumu.

3. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja garāžu īpašnieku kooperatīvās biedrības “EZERS” vainas dēļ grozījumi 2014. gada 16. oktobrī noslēgtajā zemes nomas līgumā par zemesgabala Salmu ielā, blakus nekustamajam īpašumam Salmu ielā 54, daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |